ປະຕິກິລິຍາຕໍ່ການຕັດສິນຜູ້ນໍາຂະເໝນແດງ ທີ່ກໍາປູເຈຍ
ພວກທີ່ລອດຊີວິດຈາກການຂ້າລ້າງຜານເຊື້ອຊາດເຜົ່າພັນ ສະແດງຄວາມຍິນດີນຳການຕັດ ສິນໂທດເຈົ້າໜ້າທີ່ຂັ້ນອາວຸໂສຄົນທໍາອິດຂອງອະດີດອຳນາດປົກຄອງຂະເໜນແດງ
ບັນດາຜູ້ລອດຊີວິດຈາກການຂ້າລ້າງຜານເຊື້ອຊາດເຜົ່າພັນ ຢູ່ໃນກຳປູເຈຍແລະພວກຜູ້ສັງເກດການນາໆຊາດ ພາກັນສະແດງຄວາມຍິນດີນໍາການຕັດສິນໂທດເຈົ້າໜ້າທີ່ຂັ້ນອາວຸໂສ ຄົນທໍາອິດ ຂອງອະດີດອຳນາດປົກຄອງຂະເໝນແດງ ທີ່ມີຊື່ສຽງເນົ່າເໝັນນັ້ນ ດັ່ງທີ່ຜູ້ສື່ຂ່າວວີໂອເອລາຍງານມານັ້ນ ກໍແມ່ນວ່າພວກນັກສັງເກດການບາງຄົນພາກັນ ຕຳໜິຕິຕຽນການຕັດສິນໂທດຈຳຄຸກເປັນເວລາ 19 ປີ ຕໍ່ນາຍ ເກ໋ງ ເກັກ ອຽວ ພວກທີ່ລອດຊີວິດມາຈາກແດນມໍລະນະຂອງກຳປູເຈຍ ຫລືຢຸກສະໄໝການປົກຄອງອັນປ່າເຖື່ອນຂອງພວກ ຂະເໝນແດງນັ້ນໄດ້ພາກັນລໍຖ້າມາເປັນເວລາ 31 ປີ ເພື່ອໃຫ້ພວກຂະເໝນແດງ ມາຮັບ ຜິດຊອບຕໍ່ການ ຂ້າລ້າງດັບສູນປະຊາຊົນ ປະມານ 1 ສ່ວນ 4 ຂອງ ພົນລະເມືອງຂອງປະເທດນັ້ນ ຢູ່ໃນສານທີ່ອັດແອ ໄປດ້ວຍຜູ້ຄົນ ທີ່ນະຄອນຫລວງພະນົມເປັນ ເມື່ອວັນຈັນ ອາທິດນີ້ ສານອາຊະຍາກໍາສົງຄາມທີ່ໄດ້ຮັບການໜຸນ ຫລັງຈາກສະຫະປະຊາຊາດ ໄດ້ເອົາບາດກ້າວນຶ່ງໄປ ສູ່ການລົບລ້າງວັດທະນະ ທໍາໃນການບໍ່ເອົາໂທດນັ້ນ ໃນການອ່ານຄຳຕັດສິນຄວາມຜິດຂອງນາຍ ເກ໋ງ ເກັກ ອຽວ (Kaing Guek Eav) ທີ່ຮູ້ກັນ ໃນອີກຊື່ນຶ່ງວ່າ “ໂດ໊ຍຄ໌” ນັ້ນ ຜູ້ພິພາກສາສານອາຊະຍາກຳທ່ານນຶ່ງ ໄດ້ລະບຸໂທດຫລືອາ ຊະຍາກໍາຕ້ານມະນຸດສະທໍາ ທີ່ອະດີດເຈົ້າໜ້າທີ່ດູແລຄຸກຄົນນີ້ໄດ້ມີສ່ວນປະກອບໃນການກໍ່ຂຶ້ນໃນຕອນທີ່ຜູ້ກ່ຽວເປັນຫົວໜ້າ ຄຸ້ມຄອງຄຸກຂະເໝນແດງແຫ່ງນຶ່ງ ໃນລະຫວ່າງຊຸມປີ 1970 ນັ້ນ ໂທດກໍາຕ່າງໆທີ່ຜູ້ພິພາກສາສານໄດ້ໄລ່ມານັ້ນ ມີໂຮມທັງການຄາດຕະກໍາການຈັບຄົນໄປ ເປັນທາດ ການຄຸມຂັງການທາລຸນນະກໍາຮວມທັງການຂົ່ມຂືນຊໍາເລົາໃນກໍລະນີນຶ່ງ ແລະ ການກະທໍາທີ່ໄຮ້ມະນຸດສະທໍາອື່ນໆອີກ ນາຍຢຸກຊ້າງໄດ້ສູນເສຍຄອບຄົວຂອງລາວໄປ ໄປໃນແດນມໍລະນະ ແລະໄດ້ໃຊ້ເວລາໄລຍະນຶ່ງທົດສະວັດ ຫລື 10 ປີຜ່ານມານີ້ ເກັບກໍາ ຂໍ້ມູນກ່ຽວກັບຄວາມໂຫດຮ້າຍທາລຸນນະກໍາຕ່າງໆຂອງພວກຂະເໝນແດງ ແລະ ບັນທຶກໄວ້ ລາວກ່າວວ່າ ການຕັດສິນໂທດນີ້ຈະຊ່ອຍໃຫ້ຊາວກໍາປູເຈຍ ເຊົາມີຄວາມຮູ້ສຶກວ່າ ຕົນໄດ້ເປັນຜູ້ໄດ້ຮັບເຄາະຮ້າຍ ເພາະວ່າປະຊາຄົມນາໆຊາດໄດ້ສະແດງໃຫ້ເຫັນວ່າ ຕົນບໍ່ຮັບເອົາການກະທໍາຜິດຕໍ່ຊາວຂະເໝນແບບນີ້ ຕໍ່ໄປອີກແລ້ວ ຊຶ່ງນາຍຢຸກຊ້າງ ກ່າວວ່າ: “ ” ແຕ່ພວກທີ່ລອດຊີວິດຈາກພວກຂະເໝນແດງມາໄດ້ບາງຄົນ ມີຄວາມເສຍໃຈແລະບໍ່ພໍ ໃຈທີ່ນາຍໂດ໊ຍຄ໌ຈະຕິດຄຸກພຽງແຕ່ 19 ປີເທົ່ານັ້ນ ຊຶ່ງນີ້ໝາຍຄວາມວ່າຜູ້ກ່ຽວຊຶ່ງປັດຈຸ ບັນມີອາຍຸ 67 ປີ ຈະສາມາດຍ່າງອອກຈາກຄຸກມາໄດ້ຢ່າງເສລີ ຖ້າຜູ້ກ່ຽວຍັງມີຊີວິດຢູ່ ຫລັງຈາກຮັບໃຊ້ໂທດຕາມກໍານົດແລ້ວ ນາຍ Chum Mey ຜູ້ລອດຊີວິດອີກຄົນນຶ່ງ ຈາກຄຸກຂະເໝນແດງ ຢືນຕົກສະເງີ້ຢ່າງບໍ່ເຊື່ອຫູ ຢູ່ນອກຫ້ອງພິຈາລະນາຄະດີ ທີ່ສານ ອາຊະຍາກໍາ ແລະກ່າວອອກມາວ່າ ລາວບໍ່ດີໃຈ ແລະເວົ້າຕໍ່ໄປວ່າ ຄົນກໍາປູເຈຍໄດ້ຮັບ ຄວາມເຈັບປວດມາແລ້ວຄັ້ງນຶ່ງ ພາຍໃຕ້ການປົກຄອງຂອງພວກຂະເໝນແດງນັ້ນ ແລະ ມາບັດນີ້ ເຂົາເຈົ້າໄດ້ຮັບຄວາມເຈັບປວດອີກຄັ້ງນຶ່ງ ຍ້ອນການຕັດສິນໂທດດັ່ງກ່າວ ທ່ານ Carl Thayer ສາດສະດານຈານສອນວິຊາລັດຖະສາດການເມືອງ ທີ່ສະຖາບັນ ກຳລັງປ້ອງກັນຊາດອອສເຕຣເລຍໃນນະຄອນຫລວງແຄນເບີຣາ ກ່າວວ່າ ການຕັດສິນ ໂທດດັ່ງກ່າວ ພາໃຫ້ມີການຕັ້ງຄໍາຖາມຂຶ້ນມາວ່າ ສານອາຊະຍາກໍານີ້ໄດ້ບັນລຸເປົ້າໝາຍ ຂອງຕົນ ຫລືບໍ? ໃນການນຳເອົາພວກຂະເໝນແດງມາຮັບຜິດຊອບຕໍ່ໂທດກໍາທີ່ພວກ ເຂົາໄດ້ກໍ່ຂຶ້ນນັ້ນ ຊຶ່ງທ່ານກ່າວຕໍ່ໄປວ່າ: “ ” ໃນປັດຈຸບັນນີ້ ມີສະມາຊິກລະດັບຕໍ່າຂອງອະດີດອຳນາດປົກຄອງຂະເໝນແດງຈຳ ນວນນຶ່ງ ຮັບຕໍາແໜ່ງຢູ່ໃນວົງການລັດຖະບານກໍາປູເຈຍ ຊຶ່ງຮວມທັງນາຍົກລັດຖະ ມຸນຕີຮຸນເຊນນໍາ ນາງ Donna Guest ຈາກກຸ່ນປົກປ້ອງສິດທິມະນຸດ Amnesty International ຫລືອົງການນິລະໂທດກໍາສາກົນ ກ່າວວ່າ ສະຖານະການນີ້ໄດ້ເຮັດ ໃຫ້ການດຳເນີນຄະດີນີ້ ມີຄວາມຫຍຸ້ງຍາກຕື່ມຂຶ້ນອີກ ແລະສາມາດເປັນໄພຂົ່ມຂູ່ຕໍ່ ຄວາມຖືກຕ້ອງຕາມກົດໝາຍຂອງການດຳເນີນຄະດີ ໃນຂັ້ນຕໍ່ໄປ ຊຶ່ງນາງອະທິບາຍວ່າ: " " ທາງລັດຖະບານກໍາປູເຈຍປະຕິເສດວ່າ ຕົນບໍ່ໄດ້ເຂົ້າໄປແຊກແຊງໃນ ຂັ້ນຕອນການ ດຳເນີນຄະດີແຕ່ປະການໃດ ແຕ່ນາຍົກລັດຖະມຸນຕີຮຸນເຊນໄດ້ເຕືອນວ່າ ສົງຄາມກາງ ເມືອງສາມາດລະເບີດຂຶ້ນໄດ້ ຖ້າພວກໄອຍະການທໍາການສືບສວນສອບສວນພວກນັກ ຕໍ່ສູ້ຂອງພວກຂະເໝນແດງອີກ ນອກເໜືອໄປຈາກພວກເຈົ້າໜ້າທ່ີອາວຸໂສ 5 ຄົນທີ່ ຖືກຈັບກຸມນັ້ນແລ້ວ ຄະດີຕໍ່ໄປແມ່ນພົວພັນກັບພວກສະມາຊິກ 4 ຄົນໃນວົງການພາຍ ໃນຂອງ Pol Pot ຜູ້ນໍາພວກຂະເໝນແດງ ທັງ 4 ຄົນໄດ້ຖືກກັກຂັງໄວ້ແລ້ວແລະຖືກກ່າວຫາຖານທຳການຂ້າລ້າງເຊື້ອຊາດເຜົ່າພັນ ນາຍຢຸກຊ້າງກ່າວວ່າ ພວກຄະດີຕໍ່ໄປນີ້ ແມ່ນສໍາຄັນທີ່ສຸດສຳລັບກໍາປູເຈຍ ຊຶ່ງລາວໃຫ້ເຫດຜົນວ່າ: "ເ” ນາຍໂດ໊ຍຄ໌ ໄດ້ສະແດງຄວາມເສຍໃຈແລະຮູ້ສຶກສໍານຶກຜິດ ກ່ຽວກັບອາຊະຍາກໍາທີ່ຕົນ ໄດ້ມີສ່ວນກໍ່ຂຶ້ນນັ້ນ ແຕ່ກ່າວວ່າຕົນພຽງແຕ່ປະຕິ ບັດຕາມຄໍາສັ່ງຂອງນາຍເທົ່ານັ້ນ ການດໍາເນີນຄະດີພວກນາຍເຫລົ່າ ນັ້ນ ອັນມີ ນາຍນວນເຈຍນາຍອຽງສາຣີ ອຽງທິຣິດ ແລະຂຽວສໍາພັນ ເບິ່ງຄືວ່າຈະບໍ່ເລີ່ມຂຶ້ນ ຈົນຮອດປີໜ້າ ພວກສະໜັບສະໜູນພວກທີ່ ໄດ້ຮັບເຄາະຈາກອຳນາດປົກຄອງຂະເໝນແດງ ຫວັງວ່າ ຈະມີການດໍາເນີນພວກບຸກຄົນ ເຫລົ່ານີ້ໄວກວ່ານັ້ນ ເພື່ອໃຫ້ໝັ້ນໃຈວ່າ ພວກຈໍາເລີຍທີ່ເຖົ້າແກ່ຫລາຍເຫລົ່ານີ້ ຈະຍັງ ຄົງຈະມີຊີວິດຢູ່ ເພື່ອວ່າພວກໄອຍະການຈະສາມາດນໍາເອົາຄວາມຍຸດຕິທໍາມາໃຫ້ພວກ ທີ່ເສຍຊີວິດໄປແລ້ວນັ້ນໄດ້